open-index/open-wikipedia-markdown huggingface dataset:
Kazetová munícia

[náhľad|Kazetová munícia, hlavica rakety [MGR-1 Honest John s viditeľnou chemickou submuníciou.]]
**Kazetová munícia** je forma munície typu vzduch-zem alebo zem-zem, ktorá pri zásahu uvoľňuje alebo vystreľuje menšiu submuníciu - menšiu explodujúcu muníciu alebo kovové guličky. Je vhodná na likvidáciu živej sily alebo ľahko pancierovaných vozidiel, odparkovaných nekrytých lietadiel a podobne. Špeciálne typy kazetovej munície sú určené na ničenie pristávacích dráh, obrnenej techniky alebo vedení elektrickej energie a na rozprašovanie chemických alebo biologických zbraní. Môže byť použitá aj na rozmetanie nášľapných mín alebo aj nesmrtiacich predmetov, ako sú propagandistické letáky.

Keďže kazetové bomby uvoľňujú veľa malých bômb na pokrytie širokej oblasť (plochy rádovo 100x100 m), predstavujú riziko pre civilistov, ktorí môžu byť počas útokov zasiahnutí. Nevybuchnuté bomby môžu zabíjať alebo mrzačiť civilistov a/alebo neúmyselné ciele dlho po skončení konfliktu (ako pozemné míny) a ich lokalizácia a odstránenie je nákladné. Miera zlyhania výbušnej submunície sa pohybuje od 2 do 40 %.

Kazetová munícia je zakázaná v štátoch, ktoré ratifikovali Dohovor o kazetovej munícii, prijatý v Dubline v Írsku v máji 2008. Dohovor nadobudol platnosť a stal sa záväzným medzinárodným právom po ratifikácii štátov 1. augusta 2010, šesť mesiacov po jeho ratifikácii do 30. štátov. K 10. februáru 2022 sa k dohovoru pripojilo celkovo 123 štátov, keďže 110 štátov je zmluvnými stranami a 13 signatárov.

Prvé kazetové bomby boli vyvinuté Nemeckom počas druhej svetovej vojny. Bola to tzv. motýliková bomba Sprengbombe Dickwandig 2 kg skrátene SD 2.

## Referencie

## Iné projekty

## Zdroj

Kategória:Munícia
Anacyklus

**Anacyklus** () je rod rastlín ktorý zastupuje byliny z čeľade astrovité (*Asteraceae*). Taxonomicky je tento rod radený do tribusu *[[Anthemideae]]* v podčeľadi astrovaté (*Asteroideae*). Jeho prirodzený areál zahŕňa Stredomorie až Kaukaz. 

## Opis
Anacyklus zastupuje jednoročné alebo trváce byliny, ktoré bývajú prevážne cudzoopelivé, zriedka samoopelivé. Byľ je priama alebo vystúpavá, koreň je jednoduchý alebo kolovitý, zhrubnutý.

Listy sú striedavé alebo v prízemnej ružici. Čepeľ je dvakrát až trikrát perovito strihaná, segmenty sú čiarkovité, úzke, holé alebo páperisté.

Lúčovité úbory sú stopkaté, jednotlivé alebo v pároch. Zákrov je pologuľovitý alebo valcovito zvončekovitý, dvojradový alebo trojradový, vnútorné zákrovné listene sú na vrchole blanité. Lôžko úboru je ploché, s plievkami. Jazykovité kvety  sú samičie, plodné, biele, krémové alebo žlté. Rúrkovité kvety sú obojpohlavné, rúrkovito zvončekovité, žlté, s päťzubým korunným lemom.

Plodmi sú obrátene kopijovité až široko obrátene vajcovité nažky s chocholcom. Nažky z jazykovitých kvetov sú s pozdĺžnymi širokými krídlami a bez chocholca.

## Rozšírenie
Druhy rodu anacyklus sú rozšírené v južnej a západnej Európe, severnej Afrike a na Strednom východe.

Na Slovensku máme troch zástupcov tohto rodu ale iba ako pestované druhy. Anacyklus lúčovitý je okrasná letnička. Anacyklus pritlačený a anacyklus lekársky sa u nás v minulosti pestovali ako liečivé rastliny. Prášok z ich koreňov sa používal na liečbu viacerých ochorení (epilepsia, reumatizmus, depresia). Splanenie alebo zavlečenie sa u nás dá očakávať v najteplejších oblastiach.

## Druhy
V rámci rodu eviduje databáza semenných rastlín POWO tieto súčasné druhy:
**[[Anacyclus ciliatus]]* Trautv. – Kaukaz.
*anacyklus lekársky (*Anacyclus clavatus*) (Desf.) Pers. – Kanárske ostrovy a Stredomorie.
**[[Anacyclus homogamos]]* (Maire) Humphries – západné Stredomorie a západná Sahara.
**[[Anacyclus linearilobus]]* Boiss. & Reut. – Alžírsko.
**[[Anacyclus × malvesiensis]]* J.L.Lozano – Španielsko.
**[[Anacyclus maroccanus]]* Ball – Maroko.
**[[Anacyclus × medians]]* Murb. – západné Stredomorie.
**[[Anacyclus monanthos]]* (L.) Thell. – severná Afrika až Sinaj.
*anacyklus pritlačený (*Anacyclus pyrethrum*) (L.) Lag. – Španielsko, Maroko a Alžírsko.
*anacyklus lúčovitý (*Anacyclus radiatus*) Loisel. – Stredomorie.
**[[Anacyclus valentinus]]* L. – juhozápadná Európa a severná Afrika.

## Referencie

## Iné projekty

Kategória:Flóra na Slovensku
Kategória:Nepôvodné druhy rastlín
Kategória:Astrovité
Kategória:Astrovaté
Hlinský potok (prítok Kôprovského potoka)

**Hlinský potok** je vodný tok v Tatrách na území okresu Poprad. Je to ľavostranný prítok Kôprovského potoka s dĺžkou približne 4 km a je tokom V. rádu. Preteká územím Tatranského národného parku a národnej prírodnej rezervácie Kôprová dolina.

## Priebeh toku
Potok pramení v strednej časti Tatier, v geomorfologickom podcelku Východné Tatry a v ich časti Vysoké Tatry, v závere Hlinskej doliny na severnom úbočí Hlinskej veže (), v nadmorskej výške približne 

Potok pramení v žľabe nad hornou hranicou lesa i kosodreviny a tečie severozápadným smerom. Na hornom toku priberá len menšie prítoky, na strednom už tečie oblasťou nesúvislej kosodreviny a priberá najmä ľavostranné prítoky z oblasti Hrubého vrchu (). Na dolnom toku potok preteká pásmom nesúvislého lesa a vteká do Kôprovej doliny, kde sa v nadmorskej výške približne  vlieva do Kôprovského potoka. Potok patrí do povodia rieky Váh. Dolinou vedie popri potoku značený turistický chodník do Vyšného Kôprovského sedla. 

Potok pramení a preteká iba katastrálnym územím Štrbského Plesa v okrese Poprad v Prešovskom kraji.

## Referencie

## Pozri aj
* Tatry, Východné Tatry, Vysoké Tatry
* Tatranský národný park
* Kôprová dolina (národná prírodná rezervácia)

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Západných Tatrách
Kategória:Povodie Váhu
Kategória:Vodné toky v okrese Poprad
Kyselina N-metyliminodioctová

**Kyselina N-metyliminodioctová** (**MIDA**) je organická zlúčenina. Je to biela pevná látka. Jej konjugovaná zásada, **''N''-metyliminodiacetát**, sa používa ako chelačné činidlo pre železo. Takisto sa používa ako súčasť organobórových činidiel.

## Syntéza a reakcie
MIDA vzniká z kyseliny imidodioctovej pomocou *N*-metylácie (Eschewilerova-Clarkeho reakcia).

MIDA boronáty sú deriváty MIDA, ktorých vzorec je CH3N(CH2CO2)2BR, kde R je cross-couplingový partner.

## Referencie

## Pozri aj

* Kyselina imidodioctová (IDA)
* Kyselina ''N''-(2-karboxyetyl)iminodioctová
* Kyselina nitrilotrioctová (NTA)

## Zdroj

Kategória:Dikarboxylové kyseliny
Kategória:Chelačné činidlá
Kategória:Terciárne amíny
Jam Studios

**Jam Studios**, v rokoch 1972 až 1979 známe ako **Decca** (**Studio**) **4** alebo **Decca Tollington Park Studios**, bolo nahrávacie štúdio na 106 Tollington Park v štvrti Finsbury Park v Londýne. Nachádzala sa tu orchestrálna miestnosť a počas všetkých rokov nezmenené technické vybavenie nahrávacieho štúdia.

Keď štúdio patrilo spoločnosti Decca, nahrávali tu svoje nahrávky skupiny Thin Lizzy a Moody Blues. V roku 1977 tu nahral hudobník Joe O'Donnell svoj pôvodný album *Gaodhal’s Vision*.

V roku 1979, keď švédski bratia Hans a Anders Nordmarkoví opätovne otvorili štúdio pod názvom Jam Studios, tu nahrávali skupiny The Smiths, New Order a Spandau Ballet. Štúdio bolo zatvorené koncom 80. rokov 20. storočia.

## Zdroje
* Decca Tollington Park Studios na Discogs
*
* 
*
*

Kategória:Nahrávacie štúdiá
Kategória:Kultúra v Londýne
Orechovský potok (prítok kanála Veľké Revištia-Bežovce)

**Orechovský potok** je potok v severnej časti okresu Sobrance. Je to ľavostranný prítok kanála Veľké Revištia-Bežovce, má dĺžku 17 km a je tokom IX. rádu.

Pramení vo Vihorlatských vrchoch,  na juhovýchodnom svahu vrchu Čierťaž () v nadmorskej výške približne 

Od prameňa tečie krátko na juh, ostro mení smer na juhozápad a vstupuje do Východoslovenskej pahorkatiny. Následne preteká intravilánom obce Koromľa, na jej západnom okraji sa stáča na západ a začína meandrovať. Takto preteká aj intravilánom Kolibaboviec a pokračuje ďalej na západ, kde napája Vodnú nádrž Orechová. Tu mení smer toku na juhozápad a naďalej meandruje až po sútok s ľavostranným Brezinským potokom. Potom preteká intravilánom Orechovej, podteká štátnu cestu č. 19 a stáča sa na juh. Následne vstupuje do geomorfologického celku Východoslovenská rovina, priberá dva krátke ľavostranné prítoky a mení smer na juhovýchod. Vzápätí priberá ľavostranný Toroškov potok a obteká intravilán obce Sejkov zo západu. Napokon v nadmorskej výške asi  severne od obce Jankovce ústi do kanála Veľké Revištia-Bežovce.

## Referencie

Kategória:Potoky na Slovensku
Kategória:Povodie Laborca
Kategória:Povodie Uhu
Kategória:Vodné toky v okrese Sobrance
Kategória:Vodné toky vo Vihorlatských vrchoch
Kategória:Vodné toky vo Východoslovenskej pahorkatine
Kategória:Vodné toky na Východoslovenskej rovine
Skalár

**Skalár** môže byť:

* prvky poľa, ktoré sa používajú na definíciu vektorov, napríklad reálne čísla, pozri skalár (matematika)
* jednorozmerná veličina bez smeru, pozri skalárna veličina
* rod rýb *Pterophyllum*, pozri skalár (rod)
Milan Žukovič

prof. RNDr. **Milan Žukovič**, PhD. je slovenský fyzik a profesor teoretickej fyziky na Prírodovedeckej fakulte Univerzity Pavla Jozefa Šafárika v Košiciach. Vedecky sa venuje „teoretickému štúdiu a počítačovému modelovaniu komplexných systémov so zameraním na spinové modely v magnetizme, zvlášť na exotické magnetické a topologické stavy vo frustrovaných modeloch“

Druhý stupeň (RNDr.) * Učiteľstvo všeobecnovzdelávacích predmetov* s aprobáciou matematika-fyzika absolvoval na Prírodovedeckej fakulte Univerzity Pavla Jozefa Šafárika. Doktorát z aplikovanej fyziky získal na Kjúšúskej univerzite vo Fukuoke v roku 2000. V rokoch 1990 až 1991 pracoval na Slovenskej akadémii vied, v rokoch 1991 až 1998 na Technickej univerzite v Košiciach, v rokoch 1996 až 2002 na Kjúšúskej univerzite, v rokoch 2002 až 2005 pre Yazaki Slovakia a v rokoch 2006 až 2008 na technickej univezite na Kréte. Od roku 2009 pôsobí na UPJŠ.

V roku 2020 ho prezidentka Zuzana Čaputová vymenovala za profesora.

## Referencie

Kategória:Slovenskí fyzici
Kategória:Slovenskí univerzitní profesori
Kategória:Absolventi Prírodovedeckej fakulty Univerzity Pavla Jozefa Šafárika v Košiciach
Kategória:Vyučujúci na Prírodovedeckej fakulte Univerzity Pavla Jozefa Šafárika v Košiciach
Liberecký kraj (1948 – 1960)

**Liberecký kraj** bol správny celok v Česko-Slovensku, ktorý existoval v rokoch 1948 – 1960. Jeho centrom bol Liberec, mal rozlohu 4&nbsp;237 km² a jeho územie bolo o niečo väčšie, než má súčasný Liberecký kraj (3 163 km²).

## Historický vývoj
Kraj vznikol v severných Čechách 24. decembra 1948 na základe zákona o krajskom zriadení, podľa ktorého bolo k 31. decembru 1948 zrušené dovtedajšie krajinské zriadenie. Krajský národný výbor bol zriadený k 1. januáru 1949. 

Dňa 1. júla 1960 bola na základe zákona o územnom členení štátu väčšina územia Libereckého kraja začlenená prevažne do nového Severočeského kraja. Územie niekdajšieho Libereckého kraja tvorí od roku 2000 väčšinu územia samosprávneho Libereckého kraja.

## Geografia
Na juhovýchode kraj susedil s Hradeckým, na juhu s Pražským a na juhozápade s Úsťanským krajom. Na severe bola štátna hranica s Nemeckom a Poľskom.

## Administratívne členenie
Kraj sa členil na mesto Liberec a 11 okresov: Česká Lípa, Doksy, Frýdlant, Jablonec nad Nisou, Jilemnice, Liberec, Mnichovo Hradiště, Nový Bor, Rumburk, Semily a Turnov.

## Referencie


## Literatúra
*  

## Pozri aj
* Česko-Slovensko v rokoch 1948 až 1989
* Liberecký kraj

## Zdroj
* 

Kategória:Kraje v Česku (1948 – 1960)
Elektrická jednotka 561

**Elektrická jednotka radu 561**, známa aj ako **Stadler KISS**, je poschodová elektrická jednotka, vyrobená spoločnosťou Stadler Rail. 

V roku 2021 podpísala ZSSK zmluvu so Stadler Polska na nákup 4 vozidiel na regionálnu dopravu v Bratislavskom, Trnavskom, Nitrianskom a Žilinskom kraji. Tri jednotky boli dodané koncom roku 2023, štvrtá bola kvôli nehode na skúšobnom okruhu vo Velime dodaná až neskôr.

V GVD 2024/2025 sú jednotky nasadené na rýchlikoch Považan medzi Bratislavou a Púchovom.
## Zdroj


561
Carl Fredrik Nyman

**Carl Fredrik Nyman** alebo **Carl Frederik Nyman** (* 31. august 1820, Štokholm† 26. apríl 1893, Štokholm) bol švédsky botanik.

Nyman bol kurátorom Švédskeho prírodovedného múzea v Štokholme (18551889). Spolu s Heinrichom Wilhelmom Schottom (17941865) a Theodorom Kotschym (18131866) bol redaktorom *Analecta Botanica* (1854).

Rastlinný rod *Nymania* (synonymum *[[Phyllanthus]]*) pomenoval na jeho počesť Karl Moritz Schumann. V roku 1891 Otto Kuntze pomenoval po ňom rod *Nymanina* (synonymum *[[Freesia]]*).

Carl Frederik Nyman má v Medzinárodnom registri mien rastlín skratku **Nyman**.

## Dielo
* *Conspectus Florae Europaeae*, 18781890
* *Sylloge Florae Europaeae*, 18541855

## Referencie

## Iné projekty

## Zdroj

Kategória:Švédski botanici
Kategória:Osobnosti zo Štokholmu
Hammondov postulát

**Hammondov postulát** (niekedy **Hammondov-Lefflerov postulate**) je hypotéza vo fyzikálnej organickej chémii, ktorá opisuje geometrickú štruktúru tranzitného stavu v organickej chemickej reakcii. Ako prvý ho navrhol George Hammond v roku 1955 a postulát hovorí, že:Ak počas reakcie vznikajú dva stavy, napríklad tranzitný stav a nestabilý intermediát, následne po sebe a majú podobnú energiu, ich premena jedného na druhý je spojená len s malou zmenou molekulárnej štruktúry.

Na základe tohto postulátu je možné predikovať geometrickú štruktúru jedného stavu porovnaním jeho energie so stavmi, ktoré sú mu blízke na reakčnej koordináte. Napríklad pre exotermické reakcie je tranzitný stav energeticky bližšie k reaktantom než k produktom. Na základe toho bude tranzitný stav geometricky podobnejší reaktantom než produktom. Naopak, v prípade endotermickej reakcie je tranzitný stav energeticky bližšie k produktom než k reaktantom. Podľa Hammondovho postulátu je teda štruktúra tohto tranzitného stavu podobnejšia produktom než reaktantom. Takéto porovnanie je veľmi užitočné, pretože väčšinu tranzitných stavov nemožno experimentálne merať a charakterizovať.

Hammondov postulát takisto napomáha vysvetliť a racionalizovať Bellov-Evansov-Polanyiho princíp. Tento princíp opisuje experimentálne pozorovanie, že pre podobné reakcie je rýchlosť reakcie a teda i jej aktivačná energia ovplyvnená entalpiou danej reakcie. Hammondov postulát vysvetľuje toto pozorovanie vďaka opisu toho, ako zmena entalpie reakcie vedie k zmene štruktúry tranzitného stavu. Zmena geometrickej štruktúry potom vedie k zmene energie tranzitného stavu, čím sa zmení i aktivačná energia a rýchlosť reakcie.

Hammondov postulát bol využitý i na predikciu tvaru diagramu reakčnej koordináty. U elektrofilnej aromatickej substitúcie napríklad vystupuje jeden zreteľný intermediát a dva menej dobre definované stavy. Meraním efektov aromatických substituentov a použitím Hammondovho postulátu bolo usúdené, že rýchlosť určujúcim krokom je tvorba tranzitného stavu, ktorý by sa mal podobať na komplex intermediátu.
stred|náhľad|450x450bod|Interpretácia Hammondovho postulátu. V prvej reakcii je energia tranzitného stavu podobná reaktantom, takže jeho geometrické usporiadanie bude taktiež podobné rektantom. U posledného grafu sa tranzitný stav analogicky podobá viac produktom, než reaktantom.

## Referencie

## Zdroj

Kategória:Chemická kinetika
Kategória:Fyzikálna organická chémia
Kategória:Eponymické termíny v chémii
Garajov potok

**Garajov potok** (zriedkavo aj **Vyšná Závrať**) je krátky vodný tok v Tatrách na území okresu Poprad. Je to pravostranný prítok Kôprovského potoka s dĺžkou približne 2,1 km a je tokom V. rádu. Preteká územím Tatranského národného parku a národnej prírodnej rezervácie Kôprová dolina.

## Priebeh toku
Potok pramení v strednej časti Tatier, v geomorfologickom podcelku Západné Tatry a v ich časti Liptovské kopy, v závere Garajovej doliny na východnom úbočí Veľkej kopy (), v nadmorskej výške približne 

Potok pramení v žľabe nad hornou hranicou lesa i kosodreviny a tečie východným smerom. Na hornom toku priberá len menšie prítoky a postupne sa stáča na juhovýchod. Na strednom toku už v oblasti kosodreviny priberá ľavostranné prítoky z oblasti Zadnej Garajovej kopy () a stáča sa na juh. V dolnej časti už zalesnenej Garajovej doliny sa potok vetví na menšie ramená, no pri vtoku do Kôprovej doliny sa opätovne spája a v nadmorskej výške približne  vlieva do Kôprovského potoka. V tejto lokalite stojí pri turistickom chodníku prístrešok. Potok patrí do povodia rieky Váh. 

Potok pramení a preteká iba katastrálnym územím Štrbského Plesa v okrese Poprad v Prešovskom kraji.

## Referencie

## Pozri aj
* Tatry, Západné Tatry, Liptovské kopy
* Tatranský národný park
* Kôprová dolina (národná prírodná rezervácia)

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Západných Tatrách
Kategória:Povodie Váhu
Kategória:Vodné toky v okrese Poprad
Backlot

[náhľad|Backlot v areáli českých filmových štúdii [Barrandov Studio|Barrandov.]]

**Backlot** je priestor pri filmovom štúdiu alebo susediaci s ním, ktorý obsahuje trvalé vonkajšie budovy pre vonkajšie scény vo filmovej alebo televíznej produkcii alebo priestor pre dočasnú stavbu exteriérových scén.

## Využitie
Niektoré filmové štúdiá na svojich backlotov stavajú na pozadí širokú škálu scén, ktoré môžu byť upravené na rôzne účely podľa potreby a upravené tak, aby pripomínali akékoľvek časové obdobie alebo vzhľad. Tieto sady zahŕňajú všetko od hôr, lesov, lodí až po prostredie malých miest z celého sveta, ako aj ulice zo starého západu až po celé moderné mestské bloky od New Yorku, Paríža, Berlína či Londýna. Nachádzajú sa tu ulice, ktoré zahŕňajú rôzne architektonické štýly, od viktoriánskych až po predmestské domy a mestské domy v štýle 19. storočia, ktoré obklopujú centrálny park so stromami.

Domy alebo fasády na backlote štúdiá sú zvyčajne konštruované s tromi stranami a strechou, pričom často chýba zadná stena a/alebo jedna z bočných stien. Interiér je nedokončený priestor bez miestností a zo zadnej časti konštrukcie je vidieť elektrické drôty, potrubia, trámy a lešenie, ktoré sú úplne odkryté. Rebríky sú zvyčajne zabudované do konštrukcie, čo umožňuje účinkujúcim vyliezť na balkón, do okna alebo na strechu, aby mohli hrať scény. Pri používaní sa konštrukcie upravujú pridaním dverí, úpravami okien a terénnych úprav. Niekedy sa do domov umiestňujú falošné steny aby sa vytvorila ilúzia interiéru.

Všetky súpravy na pozadí štúdia sú postavené tak, aby vyzerali čo najväčšie, akoby pokrývali kilometre zeme, pričom v skutočnosti zaberajú len niekoľko akrov pozadia.

## Galéria

Súbor:Wife and me on Coronation Street.jpg
Súbor:WarOfTheWorlds-Set.jpg


## Referencie

## Iné projekty

## Zdroj

Kategória:Filmové štúdiá
Kategória:Filmová terminológia
Ema Horvathová

**Ema Horvathová** (neprechýlene Ema Horvath; * 28. január 1994, Atlanta, Georgia, USA) je americká herečka slovenského pôvodu. Objavila sa vo filmoch ako *Like. Share. Follow.* (2017), *Gallows Act II*, *The Mortuary Collection* (2019) a *What Lies Below*  (2020). Od roku 2022 hrá na *[[Amazon Prime]]* Eärien, sestru Isildura, v televíznom seriáli  *[[Pán prsteňov: Prstene moci]]*.

## Rodina a začiatky
Narodila sa slovenským rodičom. Jej prvá skúsenosť s herectvom bola vo veku piatich rokov ako *tulipán* v miestnom divadle. Dva roky študovala herectvo v organizácii *Interlochen Centre For the Arts*. Získala titul Bachelor of Arts v anglickej literatúre na Harvard University. Jednou z jej prvých úloh bola hlavná postava Kathariny v čisto ženskej produkcii Shakespearovho diela Skrotenie čertice. V roku 2016 ukončila štúdium na Harvarde a začala svoju hereckú kariéru svojou prvou rolou na televíznej obrazovke vo file *Like.Share.Follow*.

## Kariéra
Jej prvou úlohou na filmovom plátne bola Shell v psychologickom horore *Like. Share. Follow.* od spoločnosti *Blumhouse Productions* z roku 2017, ktorý mal svetovú premiéru na festivale hororových filmov *[[Screamfest]]* 18. októbra 2017. V roku 2019 získala hlavnú úlohu Auny Rue v nadprirodzenom horore *The Gallows Act II*. V tom istom roku hrala v antologickom horore *The Mortuary Collection*, ktorý bol uvedený na *Medzinárodnom filmovom festivale Fantasia*. V roku 2020 pokračovala v účinkovaní v hororovom žánri, keď si zahrala 16-ročnú tínedžerku v horore *What Lies Below*. V tom istom roku hrala v televíznom seriáli na bývalej streamovacej službe *Quibi* s názvom *Don't Look Deeper*.

V roku 2022 sa pripojila k hereckému obsadeniu televízneho fantasy seriálu na motívy J. R. R. Tolkiena *Pán prsteňov: Prstene moci* na *Amazon Prime Video*. Hrá Númenorejku *Eärien*, sestru Isildura a dcéru Elendila. Hoci sa jej postava v knihách nevyskytuje, chcela sa dozvedieť viac o Tolkienovom svete a zapojiť sa do diskusie s fanúšikmi. Zúčastnila na newyorskej aj londýnskej premiére Pána prsteňov: Prstene moci na Leicester 30. augusta 2022.

## Filmografia
náhľad|Horvathová na premiére Prsteňov moci v Ázii v roku 2022

### Film

### Televízia

## Referencie

## Iné projekty

## Externé odkazy
* 
* 
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Absolventi Harvard University
Kategória:Osobnosti USA slovenského pôvodu
Kategória:Osobnosti z Atlanty
Kokpit

**Kokpit** môže byť:

* pilotná kabína lietadla, pozri kokpit (lietadlo)
* priestor pre vodiča v pretekárskom automobile, pozri kokpit (automobil)
* priestor pre posádku pri športových plavidlách, pozri kokpit (plachetnica)
Orb

**Orb** (z angl. *orb* = orb, guľa, teleso v tvare gule, kruh, koleso) môže byť:
* relatívne malý priesvitný alebo biely (alebo menej často farebný) svetelný (často pohyblivý) guľovitý (alebo menej často kvapkovitý či pravouholníkovitý) útvar neistého pôvodu, pozorovaný na fotografiách či videách (len občas aj voľným okom), obyčajne v bežnom prostredí, pri kruhoch v obilí a pod., v užšom zmysle len ak je paranormálneho pôvodu, nepresné synonymum: plazmová guľa, pozri orb (priesvitná guľa)
* UFO na oblohe, ktoré má tvar (svetelnej alebo kovovej) gule, pozri pod UFO
* akékoľvek nevysvetliteľné svetlo pozorované voľným okom, napríklad svetlá (údajné víly, duchovia a pod.) v lese, UFO, svietiace výpary a pod.

**Orb** môže byť aj:
* rieka:
**vo Francúzsku, pozri Orb (rieka vo Francúzsku)
**v Nemecku, pozri Orb (rieka v Nemecku)
* strímovací softvér, pozri Orb (softvér)
* priezvisko, napr.:
** Johannes Orb - bývalý nemecký politik

**ORB** môže byť skratka:
* object request broker - sprostredkovanie objektu na vyžiadanie
* Olympic Real de Bangui
* Letisko Örebro
* Orenair
* organic radical battery - batéria s organickými radikálmi
* Orr Regional Airport
* Orthographie de Référence B
* Ostdeutscher Rundfunk Brandenburg (bývalá nemecká televízna stanica)

## Pozri aj
* The Orb (britská hudobná skupina)
* ORB International (anglická prieskumná agentúra)

## Referencie
Kokpit (lietadlo)

**Kokpit** je pilotná kabína lietadla, v ktorej sedia piloti. Nachádzajú sa v nej prístroje a zariadenia na ovládanie lietadla.

## Etymológia

Slovo kokpit pochádza z anglického cockpit, ktoré pochádza zo slov *cock*, „kohút“, a *pit*, „jama“ (pozri nižšie). Toto slovo sa v 17. storočí používalo v námorníctve na označenie miesta, kde sedel kormidelník, ktorý kormidloval malé lode používané na presun ľudí medzi loďami alebo na dopravu ľudí na breh. Neskôr toto miesto slúžilo pre lodného chirurga počas vojen. Neskôr sa toto slovo začalo používať na označenie miesta, z ktorého sa kormidlovali plachetnice, pretože toto miesto bolo taktiež v zadnej časti lode a nachádzalo sa „v jame“.

Slovo *cockpit* pôvodne označovalo miesto, kde sa konali kohútie zápasy. Podľa *Barnhart Concise Dictionary of Etymology* sa budovy v Londýne, kde pracoval kráľovský kabinet, označovali „Cockpit“, pretože boli postavené na mieste divadla *The Cockpit*, ktoré bolo postavené na mieste, kde sa predtým konali kohútie zápasy. Týmto spôsobom sa slovo *cockpit* začalo používať na označenie riadiaceho miesta. Pôvodný výraz teda ovplyvnil vývoj slova hneď dvomi spôsobmi, nakoľko to zároveň bolo miesto, kde bol koncentrovaný stres a napätie.

Slovo kokpit sa používa taktiež na označenie miesta vodiča napríklad u pretekárskych áut (po vzore z angličtiny) a taktiež u športových plavidiel na označenie miesta pre osádku (po vzore z angličtiny).

## História
Prvé lietadlo s uzavretou kabínou bolo Avro Type F v roku 1912. Na začiatku 20. rokoch 20. storočia existovalo mnoho osobných lietadiel, v ktorých pasažieri sedeli v uzavretej kabíne a posádka sa pohybovala v otvorenom priestore. Vojenské dvojplošníky a prvé bojové lietadlá s jedným motorom mali otvorené kokpity až do druhej svetovej vojny, keď sa rozšírili uzavreté kokpity.

Najväčším problémom s uzavretými kokpitmi bol materiál, z ktorého sa robili okná. Predtým, než sa polymetylmetakrylát (PMMA) stal bežne dostupným materiálom v roku 1933, okná sa robili buď z bezpečnostného skla, ktoré bolo ťažké, alebo z nitrátu celulózy, ktorý však rýchlo žltol a bol veľmi horľavý. Medzi prvé lietadlá, ktoré mali uzavreté kokpity, patria Fokker F.VII (1924), Junkers W 34 (1926), Ford Trimotor (1926), Lockheed Vega (1927), Ryan NYP známy ako *[[Spirit of St. Louis]]* a osobné lietadlá, ktoré vyrábali Douglas a Boeing počas 30. rokov 20. storočia. Lietadlá s otvorenými kokpitmi sa od polovice 50. rokov 20. storočia takmer nepoužívajú, s výnimkou cvičných, práškovacích a lietadiel postavených podomácky.

Po útokoch z 11. septembra 2001 posilnili všetci hlavní leteckí dopravcovia kokpity svojich lietadiel proti únosom lietadiel.

## Zariadenia
V štúdii z roku 2013, ktorá hodnotila spôsoby ovládania používateľského menu kokpitu, dosiahli dotykové displeje najlepšie skóre.

## Referencie

## Iné projekty

## Zdroj

Kategória:Konštrukcia lietadiel
Kategória:Letecká terminológia
Bellov-Evansov-Polanyiho princíp

**Bellov-Evansov-Polanyiho princíp** (označovaný i ako **BEP princíp**, **Evansov-Polanyiho princíp**, **Brønstedov-Evansov-Polanyiho princíp** alebo **Evansov-Polanyiho-Semenovov princíp**) je fyzikálne chemický princíp, podľa ktorého je rozdiel aktivačnej energie dvoch podobných reakcií priamo úmerný rozdielu v reakčnej entalpii.

## Závislosť rýchlosti reakcie na reakčnej entalpii
Evans a Polanyi študovali prenos atómu a homolytické štiepenie, ktoré prebiehajú podľa rovnice

: A–B + C• → A• + B–C

Počas čoho zistili, že vzťah medzi entalpiou reakcie a aktivačnou energiou reakcie je lineárny, čo sa dá zapísať ako
: E_\text{a} = E_0 + \alpha \Delta H,

kde E_0 je aktivačná energia referenčnej reakcie podobného druhu, \Delta H je reakčná entalpia a \alpha je parameter, ktorý charakterizuje polohu tranzitného stavu pozdĺž reakčnej koordináty, pričom 0 \leq \alpha \leq 1. 

\alpha charakterizuje polohu tranzitného stavu pozdĺž reakčnej koordináty a taktiež platí \alpha_{dopredn  \acute{a}} = 1 - \alpha_{sp  \ddot{a}   tn  \acute{a}}. Tento model predpokladá, že preexponenčný faktor Arrheniovej rovnice a poloha tranzitného stavu pozdĺž reakčnej koordináty sú rovnaké pre všetky reakcie danej skupiny reakcií. Pre niektoré rovnice, napríklad abstrakciu vodíka alkylperoxyradikálmi, môže byť mimo intervalu [0, 1] – pre uvedený príklad je hodnota \alpha záporná. Model takisto nezahŕňa entropický príspevok.

## Význam
Evansov-Polanyiho model je lineárna závislosť energií, ktorá umožňuje jednoduchý výpočet aktivačnej energie mnohých reakcií v rámci skupiny podobných reakcií. Aktivačná energia sa potom dá použiť na určenie reakčnej rýchlosti danej reakcie pomocou Arrheniovej rovnice.

## Referencie

## Pozri aj
* Hammondov postulát
* Markusova teória

## Ďalšia literatúra
* 

## Zdroj

Kategória:Entalpia
Kategória:Termodynamika
Kategória:Eponymické termíny v chémii
4D Gallery

**4D Gallery** je umelecká galéria, kultúrne centrum, ateliér a sochárska dielňa nachádzajúca sa v meste Galanta na Slovensku. Bola založená v roku 2009 umelcami Ladislavom Sabom a jeho dcérou Zuzanou Sabovou. Galéria sídli v areáli bývalých hospodárskych štátnych majetkov a od svojho vzniku sa stala významným miestom pre prezentáciu súčasného umenia, ako aj pre vzdelávacie a komunitné aktivity.

## Pôvod názvu
Názov *4D Gallery* má dvojitý význam. Na jednej strane odkazuje na „štvrtú dimenziu“, ktorá symbolizuje prepojenie času, priestoru a inovatívnych foriem umenia. Na druhej strane, názov tiež odkazuje na štyri pôvodné dielne, ktoré boli zrekonštruované a prispôsobené na potreby galérie. Tento názov tak spája historický kontext miesta s jeho umeleckým poslaním.

## História 4D komunity
4D Gallery vznikla ako platforma pre absolventov vysokých umeleckých škôl a mladých umelcov, ktorí mali možnosť rozvíjať svoje projekty, realizovať ich a komunikovať s inými umelcami z rôznych generácií. Spočiatku galéria podporovala predovšetkým študentské projekty, neskôr začala poskytovať svoje priestory na organizovanie workshopov, výstav a iných kultúrnych podujatí.

4D Gallery tiež funguje ako komunitné centrum, ktoré poskytuje priestor na spoluprácu medzi domácimi aj zahraničnými umelcami, kurátormi a verejnosťou.

## Umelci 4D Gallery
Galéria spolupracovala s množstvom významných slovenských a zahraničných umelcov, medzi ktorých patria:

## Výstavy a podujatia
Galéria pravidelne organizuje výstavy a podujatia, ktoré prezentujú rôzne formy súčasného umenia. Medzi najvýznamnejšie výstavy a projekty galérie patria:

* Elements Cuisine (2010)
* Grams (2010)
* 2Gramy (2011)
* 4D Gallery (2015)
* Samostatné výstavy (2009, 2011, 2013, 2015)
* Transart Communication (2016)
* Agro 4D (2014)
* Skulptur Lab (Bratislava, 2014)
* Maso Object (Bratislava, 20092013)
* Pohoda (Trenčín)
* Biela noc (Bratislava)
* Cieľová rovinka (Rovinka, 2016)
* Výstava súčasného umenia a archeológie (zámok Moraványi, 2022)

## Referencie

## Zdroj

Kategória:Galérie na Slovensku
Kategória:Kultúra v Galante
Anacyklus lekársky

**Anacyklus lekársky** () je druh jednoročnej byliny rodu anacyklus, z čeľade astrovité (*Asteraceae*). Jeho prirodzený areál zahŕňa Kanárske ostrovy a Stredomorie.

## Opis
Anacyklus lekársky je jednoročná bylina so zväzkovým koreňom. Byľ je vzpriamená alebo poliehavá, bohato od bázy alebo stredu rozkonárená, vlnato chlpatá, vysoká až 50 cm.

Listy sú striedavé, sediace alebo dlho stopkaté, čepeľ je obrátene kopijovitá, dvakrát až trikrát perovito strihaná, dlhá do 115 mm, široká do 36 mm. Segmenty sú čiarkovité, ostro končisté, husto chlpaté (vzácne holé). 

Úbory sú stopkaté, jednotlivé na konci konárov, stopky sú hore kyjačikovito zhrubnuté. Zákrov je pologuľovitý, trojradový, s priemerom 5 až 18 mm. Zákrovné listene sú vajcovito kopijovité, svetlohnedé alebo zelené, chlpaté, na okrajoch úzko červenkasto obrúbené, na vrchole zubaté. Lôžko úboru je vypuklé a plievkaté. Samičie jazykovité kvety sú biele, zvonku svetlo fialové, dlhé do 16 mm. Rúrkovité kvety sú obojpohlavné, žlté, päťcípe, dlhé do 5 mm. 

Plodmi sú sploštené, obrátene vajcovité nažky, na okraji s postrannými krídlami, na vrchole s úzkym lemom. Nažky z rúrkovitých kvetov sú menšie, s užšími krídlami.

## Rozšírenie
Anacyklus lekársky je pôvodný na Kanárskych ostrovoch a v oblasti Stredomoria. 

## Ekológia
Na pôvodných stanovištiach sa anacyklus lekársky vyskytuje na ľahko priepustných piesočnatých a kamenistých pôdach na pasienkoch, okrajoch polí, ruderálnych stanovištiach a na skalnatých svahoch. Kvitne od júna do júla.

## Význam a využitie
Na území Slovenska sa anacyklus lekársky pestoval ako liečivá rastlina. Prášok z koreňa sa používal na liečbu viacerých ochorení, napríklad pri laryngitíde, epilepsii, anémii, depresii, alergickej astme, ochoreniach pečene a obličiek, reumatizme a pri bolestiach hlavy a zubov.

## Galéria

Anacyclus clavatus kz08.jpg|Jedinec s rozkvitnutými úbormi.
Anacyclus clavatus - 001.jpg|Ilustrácia.


## Referencie

## Iné projekty

Kategória:Flóra na Slovensku
Kategória:Liečivé rastliny
Kategória:Nepôvodné druhy rastlín
lekársky
Kategória:Rastliny s bielymi kvetmi
Kategória:Rastliny so žltými kvetmi
Dalida (film)

***Dalida*** () je francúzsky životopisný film, ktorý režírovala Lisa Azuelos. Projekt sa zameriava na biografiu francúzskej speváčky Dalidy. Do hlavnej úlohy bola vybratá začínajúca herečka Sveva Alviti.

## Dej
Od narodenia v Káhire v roku 1933 po debutové vystúpenie v Olympii v roku 1956, od svadby s Lucienom Morissom, šéfom vznikajúcej európskej rozhlasovej stanice, cez diskotékové večierky, jej objavné cesty v Indii až po celosvetové hity. Dalida je intímnym biografickým dielom o slávnej, komplexnej a populárnej žene. Napriek tragickej smrti v roku 1987 Dalida naďalej žiari svojou večnou prítomnosťou.

## Herecké obsadenie
* Sveva AlvitiDalida
* Riccardo ScamarcioBruno Gigliotti
* Jean-Paul RouveLucien Morisse
* Niels SchneiderJean Sobieski
* Patrick TimsitBruno Coquatrix
* Vincent PerezEddie Barclay

## Fakty a zaujímavosti
* Natáčanie *Dalidy* trvalo tri mesiace a prebiehalo vo Francúzsku, Taliansku a Maroku.
* Sveva Alviti mala deväť mesiacov na to, aby sa pripravila na rolu Dalidy.
* Vo Francúzsku videlo film v kinách 770 448 divákov.

## Referencie

## Externé odkazy
* ''Dalida'' v Pathé films
* 
* 
* 
* 

Kategória:Filmy podľa názvu
Kategória:Filmy z 2016
Kategória:Francúzske biografické filmy
Kategória:Francúzske filmy inšpirované skutočnou udalosťou
CNN Brasil

**CNN Brasil** je brazílska spravodajská televízna stanica, ktorá je pobočkou amerického kanála CNN. Stanica bola uvedená na trh v roku 2020 a jej cieľom je poskytovať 24-hodinové spravodajstvo s dôrazom na brazílske publikum. CNN Brasil ponúka rôzne programy, vrátane spravodajských blokov, rozhovorov a analýz, a zameriava sa na pokrývanie lokálnych a medzinárodných udalostí.

Okrem televíznej stanice prevádzkuje aj online portál, ktorý funguje od roku 2020 a poskytuje aktuálne správy a analýzy prostredníctvom webových stránok a mobilných aplikácií. CNN Brasil je nezávislý projekt, ktorý vznikol v spolupráci s brazílskymi podnikateľmi v mediálnom sektore.

## Externé odkazy
* Oficiálna stránka stanice 

## Zdroj

Kategória:Televízne stanice v Brazílii
Vypálenie osady Mladoňov

**Vypálenie osady Mladoňov** sa odohralo 29. októbra 1944. Za pomoc partizánom príslušníci nemeckého SD v Hornej Lidči vypálili osadu Mladoňov obce Lazy pod Makytou. Zhorelo 13 domov, v nich 2 partizáni, 2 ženy a dvanásťročné dievča. Ďalších 13 obyvateľov obce a 2 partizáni boli zastrelení. Udalosť pripomína pamätník v osade Mladoňov.

## Priebeh
Začiatkom októbra 1944 sa na Myjave sformovala 2. československá partizánska brigáda J. V. Stalina z členov sovietskeho výsadku a z miestnych partizánov. V októbri bola postupne vytláčaná cez Biele Karpaty na sever k Javorníkom. V bojoch pri Lysej pod Makytou utrpeli partizáni v bojoch s nemeckými jednotkami ťažké straty. Časť partizánov (asi 200 – 300 mužov) po boji a úteku vstúpila v noci z 28. na 29. októbra 1944 do osady Mladoňov. Ozbrojení partizáni vošli do domov miestnych obyvateľov, ktorí im museli dať najesť. Partizáni sa utáborili priamo v osade. 

Na základe informácií o presunoch partizánov na území Slovenskej republiky od miestneho konfidenta sa presúvala z Protektorátu Čechy a Morava nemecká jednotka SD z obce Horní Lideč cez Lazy pod Makytou na dvoch autobusoch a troch osobných autách o 5.15 hod. k osade Mladoňov. Odtiaľ malo asi 100 Nemcov prejsť k osade Bučovec na rozhraní Lazov a Marikovskej doliny, kde sa mali nachádzať partizáni. Už v Mladoňove ale došlo k prestrelke a  partizáni sa dali na útek smerom k Bučovcu. Pri úteku zanechali za sebou v osade guľomet, vysielačku a 11 pušiek. Nájdené zbrane poslúžili nemeckým vojenským jednotkám ako dôkaz pomoci obyvateľov Mladoňova partizánom. Nemci na mieste zavraždili 13 mužov, dve ženy, jedno dievča a údajne štyroch partizánov. Partizáni 2. československej partizánskej brigády J. V. Stalina napriek početnej prevahe nezasiahli. Obete boli pochované napriek zákazu  do hrobu na cintoríne vedľa kostola v obci Lazy pod Makytou.

Zoznam obetí:
 

## V literatúre
Udalosti v Mladoňove opisuje kniha Emílie Šipulovej Dedinôčka moja rodná. Mgr. Pavol Makyna, PhD. z Ústavu pamäti národa však rozporuje verziu, že obyvatelia Mladoňova už skôr pomáhali partizánom a mali s nimi dobré vzťahy. Naopak, obávali sa následkov partizánskej  prítomnosti v osade.

## Ocenenia
Udalosť pripomína pomník padlých v osade Mladoňov, socha ozbrojeného partizána v štýle socialistického realizmu z roku 1953 v životnej veľkosti na podstavci s vročením 1944. 

Obec Lazy pod Makytou bola obec ocenená Radom červenej hviezdy a osada Mladoňov Dukelskou pamätnou medailou.

## Referencie

Kategória:1944 na Slovensku
Kategória:Lazy pod Makytou
Kategória:Česko-slovenský odboj počas druhej svetovej vojny
Mladoňov
Mladoňov
Mladoňov
Martin Kusý

**Martin Kusý** môže byť:
* slovenský architekt (* 1916 – † 1989), pozri Martin Kusý (architekt, 1916)
* slovenský architekt, syn predošlého (* 1948), pozri Martin Kusý (architekt, 1948)

Kusý, Martin
Diazanaftalén

**Diazanaftalén** je trieda aromatických heterocyklických chemických zlúčenín, ktoré zdieľajú spoločný vzorec . Pozostávajú z naftalénového dvojitého kruhu, v ktorom boli dva atómy uhlíka nahradené atómami dusíka. Existuje desať polohových izomérov, ktoré sa líšia umiestnením atómov dusíka.

Trieda sa ďalej delí na dve skupiny. Na štyri **benzodiazíny** *(s oboma atómami dusíka v jednom kruhu)* a na šesť **naftyridínov** *(s jedným atómom dusíka v každom kruhu)*.

## Referencie

## Zdroj
Pcheng Čen

**Pcheng Čen** (, ; * 12. október 1902, Čchü-wo† 26. apríl 1997, Peking) bol vedúci člen Komunistickej strany Číny a 4. predseda Celočínskeho zhromaždenia ľudových zástupcov, čínskeho parlamentu. Patrí k tzv. ôsmym nesmrteľným Komunistickej strany Číny.

## Životopis
Narodil sa na vidieku v južnej časti provincie Šan-si v okrese Čchü-wo. Vo svojich 21 rokoch vstúpil do Komunistickej strany Číny, dva roky po jej založení v roku 1923. Viedol protivládne protesty medzi robotníkmi a študentmi v niekoľkých mestách severnej Číny až do jeho zatknutia v roku 1929. Aj počas jeho šiestich rokov vo väzení pokračoval v ilegálnych politických aktivitách.

Po tom čo Japonsko v roku 1937 napadlo Čínu prevzal vedúcu úlohu pri plánovaní hnutia odporu proti japonským inváznym jednotkám na severe. O štyri roky neskôr sa pripojil k Mao Ce-tungovi a ďalším vrchným predstaviteľom strany v Jen-ane. Tesne pred kapituláciou Japonska v roku 1945 bol povýšený do politbyra Ústredného výboru KS Číny. Po oslobodení Pekingu od nacionalistov v roku 1949 zastával miesto 1. tajomníka pekinského výboru KS Číny. O dva roky neskôr sa stal starostom Pekingu.

Na Konferencii 7000, ktorá sa konala v januári až februári 1962, sa Pcheng Čen ako jediný z politikov nerozpakoval označiť Mao Ce-tunga za hlavného vinníka tragédií Veľkého skoku. Mao mu to nezabudol a v roku 1966 sa stal jednou z prvých obetí Kultúrnej revolúcie.

Pchen Čen strávil Kultúrnu revolúciu na vidieku a do Pekingu sa vrátil až dva roky po Maovej smrti, v roku 1978, keď ho rehabilitoval Teng Siao-pching. Vypracoval prvý trestný zákonník, ktorý bol prijatý v roku 1979. O rok neskôr sa stal tajomníkom politických a zákonných záležitostí komisie Ústredného výboru KS Číny. V roku 1983 bol vymenovaný za predsedu Stáleho výboru 6. Celočínskeho zhromaždenia ľudových zástupcov. Bol členom politbyra ÚV KS Číny až do odchodu do dôchodku v roku 1988. 

Zomrel 26. apríla 1997, dva mesiace po smrti Teng Siao-pchinga.

## Referencie

## Iné projekty

## Zdroj

Kategória:Predsedovia parlamentov
Kategória:Politici Komunistickej strany Číny
Eulerova priamka

náhľad|''Eulerova priamka.''

**Eulerova priamka** je definovaná pre každý nerovnostranný trojuholník. Na tejto priamke ležia viaceré body určené daným trojuholníkom ako ťažisko, stred opísanej kružnice, stred deväťbodovej kružnice atď. Priamka je pomenovaná podľa švajčiarskeho matematika a fyzika Leonharda Eulera.

### Body ležiace na Eulerovej priamke
* ortocentrum (priesečník výšok)
* stred opísanej kružnice
* ťažisko (priesečník ťažníc)
* stred kružnice deviatich bodov

Kimberlingova databáza k 11. 1. 2025 uvádzala 6683 rôznych bodov súvisiacich s geometriou trojuholníka  ležiacich na tejto priamke.

### Smernica
Pre smernicu Eulerovej priamky v karteziánskej sústave súradníc platí rovnica

m_1 m_2 + m_1 m_3 + m_1 m_E + m_2 m_3 + m_2 m_E + m_3 m_E + 3m_1m_2m_3m_E + 3 = 0,

kde m_1, m_2 a m_3 sú smernice jednotlivých strán trojuholníka a m_E je smernica Eulerovej priamky. Z tejto rovnosti platí

m_E=-\frac{m_1 m_2 + m_1 m_3 + m_2 m_3 + 3}{m_1 + m_2 + m_3 + 3m_1m_2m_3}.

## Referencie

## Pozri aj
* trojuholník

## Iné projekty

## Externé odkazy
* https://faculty.evansville.edu/ck6/encyclopedia/ETC.html

Kategória:Eponymické termíny v matematike
Kategória:Trojuholník
Kategória:Geometria
Semetešská tragédia

**Semetešská tragédia** sa odohrala 20. apríla 1945 v osade Semeteš obce Vysoká nad Kysucou. V skorých ranných hodinách ustupovali cez osadu nemecké pomocné jednotky zložené z príslušníkov sovietskych národov. 2 vojaci boli zabití mínou nastraženou partizánmi. V rámci odplaty nemecká jednotka vypálila osadu, zhromaždila 22 miestnych mužov a popravila ich. Popravu prežil jediný občanŠtefan Cipár. Udalosť pripomína pamätník v osade Semeteš.

## Priebeh
V skorých ranných hodinách ustupovali cez semetešské sedlo z Veľkého Rovného na Turzovku nemecké jednotky zložené z príslušníkov sovietskych národov. Išlo zrejme o príslušníkov 580. východného jazdeckého oddielu ustupujúceho na Moravu. Títo vojaci boli často označovaní ako „vlasovci“ hoci nešlo o príslušníkov Ruskej oslobodeneckej armády. Pri prechode osadou výbuch pechotnej míny nastraženej neznámymi partizánmi zabil 2 nemeckých vojakov a koňa. Nemeckí vojaci na odplatu vyvliekli z domov všetkých obyvateľov osady a zhromaždili všetkých 22 mužov vo veku od 16 do 45 rokov. Partizáni nezasiahli. Osadu Nemci vypálili (zhorelo 13 domov). Muži mali byť odovzdaní gestapu v Turzovke, no cestou boli na príkaz nemeckého veliteľstva v Turzovke vyvedení za osadu a zastrelení paľbou z guľometu. Následne boli dorazení ranami z pištole. Popravu prežil iba Štefan Cipár (otec slovenského výtvarníka Miroslava Cipára), ktorého guľomet len zranil a strela z pištole nezasiahla žiaden dôležitý orgán.
 

## Referencie

Kategória:1945 na Slovensku
Kategória:Vysoká nad Kysucou
Kategória:Česko-slovenský odboj počas druhej svetovej vojny
Kategória:Masakre na Slovensku
Semeteš
Semeteš
Turkov potok

**Turkov potok** (staršie aj **Závrať**) je krátky vodný tok v Západných Tatrách na území okresu Poprad. Je to pravostranný prítok Kôprovského potoka s dĺžkou približne 1.4 km a je tokom V. rádu. Preteká územím národnej prírodnej rezervácie Kôprová dolina, ktorá je súčasťou Tatranského národného parku.

## Priebeh toku
Potok pramení v strednej časti Tatier, v geomorfologickom podcelku Západné Tatry a v ich časti Liptovské kopy, v Turkovej doline na južnom úbočí Veľkej kopy (), v nadmorskej výške približne 

Potok pramení v žľabe pod Turkovým sedlom, v oblasti nesúvislej kosodreviny a tečie juhovýchodným smerom. Na hornom toku priberá len menšie prítoky a nad hornou hranicou lesa preteká oblasťou s viacerými prameňmi. Na strednom toku už tečie zalesnenou časťou Turkovej doliny a pod malým vodopádom sa stáča južným smerom. Potok nemá významnejšie prítoky a na dolnom toku vteká do Kôprovej doliny, kde sa v nadmorskej výške približne  vlieva do Kôprovského potoka. Potok patrí do povodia rieky Váh. 

Potok pramení a preteká iba katastrálnym územím Štrbského Plesa v okrese Poprad v Prešovskom kraji.

## Referencie

## Pozri aj
* Tatry, Západné Tatry, Liptovské kopy
* Tatranský národný park
* Kôprová dolina (národná prírodná rezervácia)

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Západných Tatrách
Kategória:Povodie Váhu
Kategória:Vodné toky v okrese Poprad
Anacyklus lúčovitý

**Anacyklus lúčovitý** () je druh jednoročnej byliny rodu anacyklus, z čeľade astrovité (*Asteraceae*). Jeho prirodzený areál zahŕňa západné Stredomorie.

## Opis
Anacyklus lúčovitý je jednoročná bylina so zväzkovitým koreňom. Byľ je vzpriamená, jednouchá, chlpatá, vzácne holá, vysoká 5 až 30 cm.

Listy sú striedavé, sediace, čepeľ je lopatkovitá, trikrát perovito strihaná, dlhá 4 až 16 cm, široká 2 až 5 cm. Segmenty sú dlho končisté, krátke, chlpaté alebo zriedka holé.

Úbory sú stopkaté, jednotlivé na konci konárikov, stopka je kyjačkovito zhrubnutá. Zákrov je pologuľovitý, dvojradový alebo trojradový, s priemerom 15 až 18 mm. Zákrovné listene sú trojuholníkovité až obrátene vajcovité dlhé do 8 mm, zelené, na okrajoch bledohnedo lemované, chlpaté. Jazykovité kvety sú dlhé 4 až 22 mm, žlté, zriedka biele, občas na rube s výrazným červeným pásikom. Rúrkovité kvety sú žlté, na vrchole s piatimi zubmi (dva sú väčšie). 

Plodmi sú široko obrátene vajcovité až obrátene klinovité nažky, ktoré sú sploštené a na okraji s 1 mm širokými krídlami.

## Rozšírenie
Anacyklus lúčovitý je pôvodný v západnej časti Stredomoria (Maroko, Portugalsko až Taliansko) a na Kanárskych ostrovoch.

Na Slovensku sa pestuje ako okrasná letnička. Splanenie alebo zavlečenie sa u nás dá očakávať v najteplejších oblastiach.

## Ekológia
Na pôvodných stanovištiach sa anacyklus lúčovitý vyskytuje na ľahkých priepustných pôdach na skalnatých a piesočnatých miestach, dunách, pobrežných skalách a na ruderálnych slnečných stanovištiach. Kvitne od júna do augusta.

## Galéria

Anacyclus radiatus kz03.jpg|Vrcholový úbor.
Anacyclus radiatus imported from iNaturalist photo 357702214 on 21 August 2024.jpg|Detail rozkvitnutého úboru.
Anacyclus radiatus ssp radiatus.jpg|Ilustrácia


## Referencie

## Iné projekty

Kategória:Flóra na Slovensku
Kategória:Nepôvodné druhy rastlín
Kategória:Trvalé rastliny
lúčovitý
Kategória:Rastliny so žltými kvetmi
Hradecký kraj (1948 – 1960)

**Hradecký kraj** bol správny celok v Česko-Slovensku, ktorý existoval v rokoch 1948 – 1960. Jeho centrom bol Hradec Králové, mal rozlohu 5&nbsp;161 km² a jeho územie bolo o niečo väčšie, než má súčasný Královohradecký kraj (4 758 km²).

## Historický vývoj
Kraj vznikol vo východných Čechách 24. decembra 1948 na základe zákona o krajskom zriadení, podľa ktorého bolo k 31. decembru 1948 zrušené dovtedajšie krajinské zriadenie. Krajský národný výbor bol zriadený k 1. januáru 1949. 

Dňa 1. júla 1960 bola na základe zákona o územnom členení štátu väčšina územia Hradeckého kraja začlenená prevažne do nového Východočeského kraja. Územie niekdajšieho Hradeckého kraja tvorí od roku 2000 väčšinu územia samosprávneho Královohradeckého kraja.

## Geografia
Na východe kraj susedil s Olomouckým, na juhu s Pardubickým, na juhozápade s Pražským a na západe s Libereckým krajom. Na severe bola štátna hranica s Poľskom.

## Administratívne členenie
Kraj sa členil na 14 okresov: Broumov, Dobruška, Dvůr Králové nad Labem, Hořice, Hradec Králové, Jaroměř, Jičín, Náchod, Nová Paka, Nový Bydžov, Rychnov nad Kněžnou, Trutnov, Vrchlabí a Žamberk.

## Referencie


## Literatúra
*  

## Pozri aj
* Česko-Slovensko v rokoch 1948 až 1989
* Královohradecký kraj

## Zdroj
* 

Kategória:Kraje v Česku (1948 – 1960)